**AIŠKINAMASIS RAŠTAS**

PRIE SAVIVALDYBĖS TARYBOS SPRENDIMO

„DĖL KLAIPĖDOS MIESTO SAVIVALDYBĖS TARYBOS 2015 M. GRUODŽIO 22 D. SPRENDIMO NR. T2-349 „DĖL PAVIRŠINIŲ (LIETAUS) NUOTEKŲ TINKLŲ IR ĮRENGINIŲ TVARKYTOJO PASKYRIMO“ PAKEITIMO“

**1. Sprendimo projekto esmė, tikslai ir uždaviniai.**

Šiuo sprendimo projektu siūloma pakeisti Klaipėdos miesto savivaldybės tarybos sprendimo Nr. T2-349 „Dėl paviršinių (lietaus) nuotekų tinklų ir įrenginių tvarkytojo paskyrimo“ antraštę ir 1 p., išbraukiant perteklinius žodžius, pavedant AB „Klaipėdos vanduo“ atlikti visas įstatymu numatytas paviršinių nuotekų tvarkytojo funkcijas.

**2. Projekto rengimo priežastys ir kuo remiantis parengtas sprendimo projektas.**

Vadovaujantis LR Geriamo vandens tiekimo ir nuotekų tvarkymo įstatymo Nr. X-764 10 straipsnio 4 dalimi, savivaldybių tarybos paskiria paviršinių nuotekų tvarkytojus ir paveda vykdyti paviršinių nuotekų tvarkymą. Ankstesniame sprendime vartota sąvoka „Paviršinių (lietaus) nuotekų tinklų ir įrenginių tvarkytojas“ apima tik dalį tvarkytojo vykdomų funkcijų, numatytų minėtame įstatyme.

 **3. Kokių rezultatų laukiama.**

Tarybos sprendime naudojamos sąvokos atitiks LR Geriamo vandens tiekimo ir nuotekų tvarkymo įstatyme vartojamas sąvokas.

**4. Sprendimo projekto rengimo metu gauti specialistų vertinimai.**

Vertinimai nebuvo atliekami.

**5. Išlaidų sąmatos, skaičiavimai, reikalingi pagrindimai ir paaiškinimai.**

 Nereikalinga.

**6. Lėšų poreikis šio sprendimo įgyvendinimui.**

Papildomų lėšų nereikia.

**7. Galimos teigiamos ar neigiamos sprendimo priėmimo pasekmės.**

Neigiamų sprendimo priėmimo pasekmių nenumatoma.

Miesto tvarkymo skyriaus vedėja Irena Šakalienė